אני היסטוריונית.
ומה שאני אוהבת בלהיות היסטוריונית זה שזה נותן לך פרספקטיבה.
היום, אני רוצה להביא את הפרספקטיבה הזאת לחינוך בארצות הברית.
הדבר היחיד כמעט שאנשים יכולים להסכים עליו
הוא שהזמן הכי אסטרטגי ללמידה של ילד
הוא בשלב המוקדם.
לפני כמעט חמישים שנה,
התרחש רגע מכונן בחינוך לגיל הרך בארצות הברית
שנקרא "Head Start" (יתרון).
היסטוריונים מתים על רגעים מכוננים
כי הם מקלים על הדיון במה שקדם לו
ומה שהתרחש בעקבותיו.
לפני Head Start, פחות או יותר כלום.
יחד עם Head Start,
התחלנו להכין את הילדים שנמצאים הכי בסיכון במדינה שלנו לקראת בית הספר.
מאז Head Start, הראינו התקדמות,
אבל ישנם עדיין 2.2 מיליון ילדים בארצות הברית
ללא גישה ללמידה מוקדמת,
או יותר ממחצית הילדים בגילאי ארבע במדינה.
זאת בעיה.
אבל הבעיה הגדולה יותר היא מה שאנחנו יודעים שקורה לאותם ילדים.
ילדים בסיכון שמגיעים לבית הספר ללא הכישורים הבסיסיים
הם בעלי סבירות גבוהה ב25% יותר לנשירה,
סבירות של 40% יותר להפוך להורים בגילאי תיכון
וסבירות של 50% פחות להמשיך לקולג'.
אז אם אנחנו יודעים עד כמה החינוך לגיל הרך חשוב,
למה לא כל הילדים מקבלים אותו?
ישנם מחסומים שהפתרונות שיש בידינו כיום
פשוט לא יכולים להתמודד אתם.
גיאוגרפיה: תחשבו כפרי ומרוחק.
תחבורה: תחשבו הורים עובדים בכל מקום.
בחירות הורים: אין אף מדינה הכופה על בני ארבע ללמוד בבית ספר.
ועלות: העלות הממוצעת למסגרת קדם-בית ספרית לילד עבור המדינה
היא חמשת אלפים דולר בשנה.
האם אני פשוט אמשיך לדבר על הבעיות?
לא.
היום, אני רוצה לספר לכם על תכנית חסכונית, מבוססת-טכנולוגיה,
להכנה לקראת כניסה לגן שאפשר לבצע אותה בבית.
היא נקראת UPSTART (למעלה)
ויותר מ-60,000 ילדים בגילאי קדם-חובה בארה"ב כבר השתמשו בו.
אני יודעת מה אתם חושבים:
הנה עוד בן אדם שזורק טכנולוגיה לפתרון בעיה לאומית.
ואתם צודקים באופן חלקי.
אנחנו מפתחים תוכנה ללמידה לגיל הרך המיועדת להוראה אינדווידואלית,
כך שילדים יכולים ללמוד בקצב שלהם.
כדי לעשות זאת, אנחנו מסתמכים על מומחים מתחומים שונים מקריאה ועד סוציולוגיה
עד פיתוח מדע המוח, לכל ההיבטים של חינוך לגיל הרך,
שיספרו לנו מה על התוכנה לעשות ואיך עליה להיראות.
הנה דוגמה.
(וידאו) זירו (במנגינה של "Day-O"): זירו!
זירו!
זירו (אפס) הוא המספר השונה מכל השאר.
שחפים: אפס הוא הוא עיגול גדול ועגול.
זירו: הוא לא כמו אחד, אני בטוח שתלמד.
שחפים: אפס הוא הוא עיגול גדול ועגול.
(צחוק)
קלאודיה מיינר: זה "שיר האפס".
(צחוק)
והנה טוד האי-זוגי ואוון הזוגי שילמדו אתכם כמה דברים על מספרים.
והנה ציפורי המילים,
והן הולכות להראות לכם שכשאתם מערבבים יחד צלילי אותיות,
אתם יכולים ליצור מילים.
אתם יכולים לראות שההוראות הן קצרות, צבעוניות וקליטות,
מיועדות לתפוס את תשומת הלב של הילד.
אבל יש עוד היבט ל-UPSTART
שהופך אותו לשונה ויותר אפקטיבי.
UPSTART מטיל את האחריות לחינוך הילדים על ההורים שלהם.
אנחנו מאמינים, שבעזרת התמיכה הנכונה,
כל הורה יכול להכין את הילדים שלו לקראת בית הספר.
ככה זה עובד.
זאת היא רשימת מדדים למוכנות לגן חובה ממדינה כלשהי.
כמעט לכל מדינה יש רשימה כזו.
אנחנו פונים להורים בכל מקום שהם
ואנחנו עורכים הכשרה קבוצתית פנים-אל-פנים.
ואנחנו מספרים להם שהתוכנה יכולה למלא כל מדד של קריאה, מתמטיקה ומדעים,
אבל הם חייבים להיות אחראים על הכישורים המוטוריים והרגשיים,
ויחד, אנחנו הולכים לעבוד על למידה רגשית חברתית.
עכשיו, אנחנו יודעים שזה עובד
כי יש לנו שיעור השלמת ביצוע של 90% עבור התוכנית.
בשנה שעברה, נתון זה תורגם ל-13,500 ילדים
שהשלימו את "השכלתם", כולל תעודה מ-UPSTART.
והתוצאות היו מדהימות.
יש לנו הערכה חיצונית
שמראה שלילדים שלנו יש הישגי למידה גבוהים פי שתיים עד שלוש
מאשר ילדים שלא משתתפים בתכנית.
יש לנו מבחני מיקוד רנדומליים שמציגים הוכחות יפות לאפקטיביות,
ויש לנו אפילו מחקר אורך
שמראה שהישגי הילדים שלנו ממשיכים גם עד כיתה ג' ו-ד',
הציונים הגבוהים ביותר שהילדים השיגו באותו זמן.
אלה הם הישגים אקדמיים.
אבל מחקר נוסף הראה שההישגים הרגשיים והחברתיים של הילדים שלנו
שווים לאלה של ילדים הלומדים בגנים בבתי ספר ציבוריים ופרטיים.
רוב 60,000 הילדים שהשתתפו ב-UPSTART עד היום
היו מיוטה.
אבל העתקנו את התוצאות שלנו
בקרב ילדים אפרו-אמריקאים במיסיסיפי --
זהו קינגסטון ואמא שלו;
בקרב לומדי אנגלית באריזונה --
זאת היא דייזי והמשפחה שלה;
בקרב ילדי פליטים בפילדלפיה -- זאת היא תמונת הסיום האהובה עלי ביותר;
ובקרב ילדי ילידי אמריקה
מחלק מהחלקים המרוחקים ביותר בארצות הברית.
זאת היא שריס, וכאן היא גרה בעמק מונומנט.
ישנם אלה שסקפטים לגבי UPSTART.
יש אנשים שלא מאמינים שילדים צעירים צריכים שיהיה להם זמן מסך.
להם אנחנו עונים:
דרישת השימוש ב-UPSTART היא 15 דקות יום, חמישה ימים בשבוע,
זה הרבה מתחת להמלצה של האקדמיה האמריקאית לרפואת ילדים של שעה ביום
עבור גילאי ארבע.
ישנם אנשים שמאמינים שרק לימוד מבוסס מקום יכול לעבוד,
ולהם אנחנו עונים: לימוד מבוסס מקום הוא נהדר,
אבל אם אתה לא יכול להביא את הילד לשם או אם ההורה לא מוכן לשלוח את הילד לשם,
האם אופציה מונעת תוצאות באמצעות טכנולוגיה אינה חלופה נהדרת?
ואנחנו אוהבים לעשות עם גני טרום חובה מבוססי מקום.
כרגע, ישנם 800 ילדים במיסיסיפי
הלומדים ב-Head Start במשך היום
ובאמצעות UPSTART בערב עם המשפחות שלהם.
הרעיון הנועז שלנו הוא לקחת את UPSTART לכל רחבי הארץ -
לא להחליף שום דבר;
אנחנו רוצים לשרת ילדים שאחרת לא תהיה להם גישה לחינוך לגיל הרך.
יש לנו את האומץ להתמודד מול אותם סקפטים,
יש לנו את האנרגיה לעשות את העבודה,
ויש לנו תכנית.
תפקידן של המדינות הוא לחנך את ילדיהן.
אז קודם נתחיל בניצול כספי פילנתרופיה
בשביל להכנס למדינה כדי לערוך פיילוט של התכנית ולהשיג נתונים.
כל מדינה מאמינה שהיא ייחודית
ורוצה לדעת שהתכנית תצליח עם הילדים שלה
לפני שהיא מוכנה להשקיע בה.
אז אנחנו מזהים מנהיגים בולטים במדינה שיעזרו לנו לקדם את UPSTART
כאופציה לילדים חסרי הזדמנויות.
ויחד, אנחנו פונים למחוקקים במדינה
כדי להעביר את UPSTART מתמיכה פילנתרופית
לתמיכה מדינית ברת-קיימא ובעלת אפשרות הרחבה.
התכנית הצליחה --
(מחיאות כפיים)
תודה.
תודה רבה.
התכנית הצליחה בשלוש מדינות עד כה:
יוטה, אינדיאנה ודרום קרולינה.
הפעלנו גם תכניות פיילוט במספר מדינות
וזיהינו תומכים.
בשלב הבא, אנחנו נכנסים לתוך המדינות בעלות המכשולים הגיאוגרפיים הגדולים ביותר
כדי להפעיל בהן את התכנית,
ואז הלאה למדינות שכבר יש בהן חינוך לגיל הרך
אבל אולי כזה שלא מפיק תוצאות אקדמיות מזהירות
או שלא מצליח לגייס השתתפות הורים מדהימה.
משם, אנחנו ממשיכים למדינות
שדורשות את הכי הרבה נתונים ועבודת שטח לשכנוע,
ואנחנו נקווה שהמומנטום שלנו יסייע להטות את הכף שם.
בתוך חמש שנים נגיע לרבע מיליון ילדים,
ונבטיח שהמדינות ימשיכו להציע את UPSTART לילדיהן.
ככה אתם יכולים לעזור:
עבור אלפיים דולר,
אתם יכולים לספק לילד תכנת UPSTART, מחשב וחיבור לאינטרנט,
ואותו ילד יהיה חלק מהפיילוט
שיבטיח שילדים אחרים יקבלו את UPSTART בעתיד.
אנחנו גם צריכים לערב אזרחים שיפנו לממשל המקומי שלהם
ויספרו כמה קלה יכולה להיות ההכנה של ילדים לבית הספר.
לא הייתם כאן אם לא הייתם אזרחים מעורבים,
אז אנחנו מבקשים את עזרתכם.
האם כל זה יהפוך את UPSTART לרגע המכונן בחינוך לגיל הרך?
אני מאמינה שיחד נוכל להפוך אותו לכזה.
אבל אני יכול לספר לכם ללא ספק
ש-UPSTART הוא רגע מכונן
בחייו של ילד שאחרת לא יהיה מוכן לבית הספר.
תודה רבה.
(מחיאות כפיים)